
[bookmark: TextBodyBegin]Az Európai Parlament,
–	tekintettel a görög Legfelsőbb Bíróság helyettes ügyészének 2023. június 27-i levelében továbbított, az athéni elsőfokú bíróság ügyésze által egy büntetőeljárással összefüggésben eljuttatott és 2023. július 10-én a plenáris ülésen bejelentett, a Georgios Kyrtsos mentelmi jogának felfüggesztésére irányuló kérelemre,
–	miután eljárási szabályzata 9. cikke (6) bekezdésének megfelelően meghallgatta Georgios Kyrtsost,
–	tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
–	tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre[footnoteRef:1], [1:  	A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23. a Bíróság 2019. december 19-i Junqueras Vies ítélete, C-502/19, ECLI:EU:C:2019:1115.] 

–	tekintettel az Görög Köztársaság alkotmányának 62. cikkére,
–	tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
–	tekintettel a Jogi Bizottság jelentésére (A9-0028/2024),
A.	mivel az athéni elsőfokú bíróság ügyésze kérte Georgios Kyrtsos, Görögországban megválasztott európai parlamenti képviselő mentelmi jogának felfüggesztését az ellene egy bizonyos, a görög államnak járó összeg meg nem fizetése miatt indítandó büntetőeljárással összefüggésben;
B.	mivel Georgios Kyrtsost a KMP Ekdotiki Anonimi Etaireia [KMP Publishing plc] ügyvezetőigazgató-helyetteseként azzal vádolják, hogy nem fizetett meg egy bizonyos összeget a görög államnak;
C.	mivel a Georgios Kyrtsos által állítólagosan elkövetett cselekmény az állammal szembeni tartozások meg nem fizetése bűncselekményének minősül az 1882/90. sz. görög törvény 25. cikke (1) bekezdésének b) pontja értelmében, amelyet a 2523/97. sz. görög törvény 23. cikkének (1) bekezdése felváltott, a 2948/01. sz. görög törvény 18. cikkének (2) bekezdése és 28. cikkének (2–4) bekezdése módosított, a 3016/02. sz. görög törvény 34. cikke, a 3220/04. sz. görög törvény 34. cikkének (1) bekezdése és a 3943/11. sz. görög törvény 3. cikkének (1) bekezdése kiegészített, amelynek helyébe a 4321/15. sz. görög törvény 20. cikke lépett, amelyet a 4174/13. sz. görög törvény 71. cikkének (2) bekezdése módosított, amelyet a 4337/15. sz. görög törvény 8. cikke illesztett be, és amelyet a 4619/19. sz. görög törvény 469. cikke kiegészített;
D.	mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól; mivel az állítólagos bűncselekmény kétséget kizáróan nem áll közvetlen összefüggésben Georgios Kyrtsos európai parlamenti képviselői tevékenységével, hanem a lapterjesztő vállalatánál betöltött igazgatói tisztségéhez kapcsolódik;
E.	mivel a feltételezett bűncselekmény az Európai Unió kiváltságairól és mentességeiről szóló 7. jegyzőkönyv 8. cikke értelmében sem minősül az általa európai parlamenti képviselői tisztségének gyakorlása során kifejtett véleménynek vagy szavazatnak;
F.	mivel az Európai Unió kiváltságairól és mentességeiről szóló 7. jegyzőkönyv 9. cikkének értelmében az Európai Parlament képviselői saját államuk területén az országuk parlamentjének képviselőire vonatkozó mentességet élvezik, és a többi tagállam területén mentességet élveznek mindenfajta őrizetbe vételre és bírósági eljárásra irányuló intézkedés alól; mivel nem lehet hivatkozni a mentességre olyan esetben, amikor valamely képviselőt bűncselekmény elkövetésekor tetten érnek, továbbá a mentesség nem akadályozhatja meg az Európai Parlamentet azon jogának gyakorlásában, hogy valamely képviselőjének mentességét felfüggessze;
G.	mivel a Görög Köztársaság alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, a parlamenti képviselők nem tartóztathatók le, nem börtönözhetők be, illetve egyéb módon nem tarthatók fogva;
H.	mivel a jelen esetben a Parlament nem talált fumus persecutionis-ra utaló bizonyítékot, azaz arra utaló tényeket, hogy a szóban forgó igazságügyi vizsgálat mögött a képviselő európai parlamenti képviselőként végzett politikai tevékenysége hátráltatásának szándéka húzódna meg;
I.	mivel kizárólag a Parlament hatáskörébe tartozik annak eldöntése, hogy egy konkrét esetben felfüggeszti-e a mentelmi jogot vagy sem; mivel a Parlament a mentelmi jog felfüggesztésével kapcsolatos döntése meghozatalánál észszerű módon figyelembe veheti a képviselő álláspontját[footnoteRef:2]; mivel meghallgatásán Georgios Kyrtsos kijelentette, hogy nem ellenzi parlamenti mentelmi jogának felfüggesztését; [2:  	A Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440, 28. bekezdés.] 

J.	mivel egyrészről a Parlamentet nem lehet bírósághoz hasonlítani, másrészről pedig a mentelmi jog felfüggesztésére irányuló eljárásban az érintett képviselő nem tekinthető „vádlottnak”[footnoteRef:3]; [3:  	A Törvényszék 2019. április 30-i Briois kontra Európai Parlament ítélete, T-214/18, ECLI:EU:T:2019:266.] 

1.	úgy határoz, hogy felfüggeszti Georgios Kyrtsos mentelmi jogát;
[bookmark: _GoBack]2.	utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Georgios Kyrtsosnak.

